На основу члана 41. Статута Савеза општина и градова Републике Српске („Службени гласник Републике Српске“, број 26/21), објављује се

**ЈАВНИ ПОЗИВ**

**за ангажовање консултанта за израду анализе**

**„Изазови и перспективе финансирање права и услуга социјалне заштите у јединицама локалне самоуправе у Републици Српској“**

1. **Предмет јавног позива**

Савез општина и градова Републике Српске (СОГРС) позива заинтересоване консултанте, да доставе пријаве за ангажовање на изради aнализе „Изазови и перспективе финансирање права и услуга социјалне заштите у јединицама локалне самоуправе у Републици Српској“

**Финансијска понуда: до 4.500,00КМ бруто износ**

**Период ангажовања: 20.09. – 20.10.2024.године.**

Обавезе консултанта су утврђене Пројектним задатком, који се налази у прилогу Јавног позива.

1. **Право учешћа**

Право учешћа на Јавном позиву имају правна и физичка лица који испуњавају услове наведене у документу Пројектни задатак, који је у прилогу Јавног позива.

1. **Потребна документација за пријаву**

Уз Пријаву кандидати су дужни доставити сљедећу документацију у оргиналу или овјереној фотокопији не старијој од три мјесеца:

• Диплома факултета – друштвене науке, пословање и администрација и право;

• Рјешење о регистрацији привредног субјекта/за правна лица;

• Финансијска понуда за пуни бруто износ;

• Биографија/референц листа, која укључује релевантно искуство из области социјалне заштите и финансија.

1. **Критеријум за избор понуђача**

Комисија формирана од стране генералног секретара оцијениће пријаве достављене према овом Јавном позиву и према потреби вршити провјеру достављене документације, те предложити генералном секретару избор консултанта.

Уговор ће бити додијељен понуђачу који је понудио најнижу укупну цијену технички задовољавајуће и прихватљиве понуде.

О резултатима избора кандидати ће бити обавјештени писменим путем.

1. **Начин пријаве**

Јавни позив ће бити објављен на службеној интернет страници Савеза општина и градова Републике и остаје отворен до 17.09.2024.године.

Пријаве са пратећом документацијом заинтересовани кандидати могу доставити електронским путем на е-мајл: info@alvrs.com као и путем поште или непосредно на адресу: Савез општина и градова Републике Српске, 76300 Бијељина, улица Потпоручника Смајића 18/III, са назнаком: „Пријава за Јавни позив за ангажовање консултанта“.

Непотпуне и неблаговремене пријаве које стигну изван утврђеног рока неће бити узете у разматрање. Документација достављена уз Пријаву се не враћа подносиоцу.

1. **Додатне информације**

Додатне информације о овом Јавном позиву могу се добити елетронским путем на мејл:info@alvrs.com